dh-unibe/image-text_koenigsfelden-charters-post-1500 huggingface dataset:
Allen, dien disen brief an sehend oder hoͤrent lesen, ✳ kùnden und verjehen
wir, probst Joh̄s von Bùttikon und daz capitel ze Werde, ✳ als hˀr Joh̄s
der Strub, chorhˀr ze Werde und kilcherre ze Seon, die oͧch ze dem selbē
unsˀm gotzhus ze Werde zuͦhoͤret, hat gewichselt einē agker, der widem ist
gesin der egn̄t kilchen ze Seon, ruͤret an die cappelle ze Loͧpsperg, ✳ umb
einen agker, der gelegen ist bi Vonholtz in dem banne ze Seon, der aber
vor males eigen waz der egn̄t cappellē Loͧpsperg, ✳ mit hˀr Joh̄en vō Aroͧw,
der nu wonēt ist ze Loͧpsperg bi der cappellē, mit gunste und willē der
geislichen frowen, der abbatissen und des coventes ze Kùngsvelt, und si
oͧch namen beide, der egn̄t kilchˀre und bruͦder Joh̄s von Aroͧw, viere erbˀr
man, die ✳ beide agker usgiegen, daz beden teilen recht beschehen soͤlte sin.
da gesprechen wir, die egn̄t der probst und daz capitel ze Werde, daz
der egn̄t wechsel ùnsˀ gunst und wille ist. und des ze einen warem
urkùnde und steti, so haben wir fùr ùns und unsˀ nachkomē und fùr
den egn̄t hˀn Joh̄en Struben, ùnsˀn kilchˀren, ùnsers capitels ingesigel
gehengkt an disen brief, ✳ der gegeben ward an ùnsˀ frowen abent der
liechtmes, des jares, do man zalt von Cristus gebùrt drùtzehenhundˀt
jar, ✳ sibentzig jar, dar nach in dem achtenden jar.
Königsf. 376
378
Lichtmess
✳
Staatsarchiv
AARGAU
1378 ✳
ein wechsel und tùsch
um̄ j acker der widem
ist gsin der kilchē zuͦ Seon
um̄ j acker der geleg₎ ist
by Vonholtz in dem twing
✳ Seon ✳ der
✳ vor eig₎ was
K
I ✳ 10 ✳
Loͧpsꝑg iiij
✳